Niihästi Eesti kui ka  meie liitlased õppisid Venemaalt juhitud Eesti-vastaste küberünnakute tõrjumise käigus palju kasulikku. Selle tagajärjel oleme meie ja ka meie NATO ja EL liitlased paremini ettevalmistatud tulevaste rünnakute tõrjumiseks. Võib loota, et rünnaku tagajärjel saame arendada tihedamat koostööd liitlastega, sõlmida rahvusvahelisi lepinguid ja luua organisatsioone küberrünnakute tõrjumiseks. Kõige tõhusamalt saab aga selliseid rünnakuid nurjata massilise vasturünnakuga. Peame valmistama kõikvõimalikke programme  ja vahendeid vasturünnakuks, mis halvaksid kõikide Vene riigi asutuste ja nende käsualuste arvutivõrgud, niipea kui meid uuesti rünnatakse. Peaksime üritama saavutada ka kontrolli Vene riigi salajaste juhtimis- ja infosüsteemide üle, et nurjata sealt lähtuvaid küber- ja sõjalisi rünnakuid. Peale riigi käsutuses olevate vahendite ja organisatsioonide oleks kasulik organiseerida vabatahtlikest koosnev kübervabadusvõitlejate malev.